

ที่ มท 0810.7/ว  กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

ธันวาคม 2561

เรื่อง ขอความอนุเคราะห์ตรวจสอบความถูกต้องของข้อมูลตามแนวทางการดำเนินงานยกเลิกการร้องขอสำเนาบัตรประจำตัวประชาชนและ/หรือสำเนาทะเบียนบ้านจากประชาชนผู้ขอรับบริการในโครงการการยกเลิกสำเนาเอกสารราชการ (No Copy)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานพัฒนารัฐบาลดิจิทัล ที่ สพร 2561/ว 3974 ลงวันที่ 20 พฤศจิกายน 2561

ด้วยกรมส่งเสริมการปกครองท้องถิ่นได้รับแจ้งจากสำนักงานพัฒนารัฐบาลดิจิทัล (องค์การมหาชน) (สพร.) ว่า ในการประชุมคณะกรรมการขับเคลื่อนการพัฒนารัฐบาลดิจิทัล ครั้งที่ 1/2561 เมื่อวันที่ 9 มีนาคม 2561 โดยมี พลเอก ประยุทธ์ จันทร์โอชา นายกรัฐมนตรี เป็นประธาน ซึ่งที่ประชุม มีมติเห็นชอบให้ส่วนราชการเร่งรัดการยกเลิกการเรียกสำเนาเอกสารจากประชาชนให้เห็นผลสำเร็จ ภายในระยะเวลา 6 เดือน พร้อมทั้งเห็นชอบให้มีการจัดเก็บพิกัดตำแหน่งของสถานที่ราชการทั่วประเทศ เพื่อใช้ประโยชน์ในมิติต่าง ๆ ต่อไป เริ่มจากการให้ส่วนราชการทำการปักหมุดพิกัดตำแหน่งจุดให้บริการของภาครัฐทั่วประเทศก่อนเป็นอันดับแรก และขยายผลไปยังสถานที่ราชการ และสถานที่อื่น ๆ ทั้งนี้ สพร. ได้ขอความอนุเคราะห์ตรวจสอบความถูกต้องของข้อมูลการปักหมุดพิกัดตำแหน่งจุดให้บริการของภาครัฐทั่วประเทศและแบบสำรวจ ความพร้อมการยกเลิกสำเนาเอกสารราชการ ตามแนวทางโครงการการยกเลิกสำเนาเอกสารราชการ (No Copy)

กรมส่งเสริมการปกครองท้องถิ่น ได้ดำเนินการตรวจสอบและแก้ไขการปักหมุดให้ตรง ตามพิกัดตำแหน่งของสถานที่ราชการในเบื้องต้นแล้ว เพื่อให้การดำเนินการตามนโยบายรัฐบาลเป็นไป ด้วยความเรียบร้อย จึงขอให้จังหวัดเร่งรัดให้องค์กรปกครองส่วนท้องถิ่นตรวจสอบความถูกต้องของข้อมูล การปักหมุดพิกัดตำแหน่งจุดให้บริการและแบบสำรวจความพร้อมการยกเลิกสำเนาเอกสารราชการ ตามแนวทางการดำเนินงานยกเลิกการร้องขอสำเนาบัตรประจำตัวประชาชนและ/หรือสำเนาทะเบียนบ้าน จากประชาชนผู้ขอรับบริการในโครงการการยกเลิกสำเนาเอกสารราชการ (No Copy) ได้ที่ <https://citizen.info.go.th/confirmed_report/> รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนส่งเสริมการบริหารกิจการบ้านเมืองที่ดีท้องถิ่น

โทร. 0-2241-9000 ต่อ 2312 โทรสาร 0-2241-6956

ผู้ประสานงาน เมธญา รัตนสำอางค์ 0-8148-77550